Като населено място Дексион съществува от 1963 г., когато започва изграждането. След Скопското земетресение започва изграждане на къщи, дарени от Германия и Великобритания. Те се изграждат в района на тогавашните овощни градини, за да се настанят останалите без дом, в резултат на земетресението, скопяни. Този квартал днес има всички условия за функционирането си като такъв: основно училище, градина, библиотека, болница, пазар, дом за палиативни грижи „Сиу Райдер“ и други. Тук се намира началната станция на автобус № 5, а през квартала минават автобуси 2, 5, 12, 32, 56, 60 и 11. Кварталът е мултиетнически и един от малкото, в които има турска махала.